armvectores/hy_wikipedia_2023 huggingface dataset:
UN/LOCODE

UN/LOCODE (անգլ.՝United Nations Code for Trade and Transport Locations), աշխարհագրական օբյեկտների դասակարգման միջազգային համակարգ։


== Ընդհանուր տեղեկություններ ==
Համակարգն ներառում է մոտ 50 հազար գրառում 235 քաղաքների մասին, որոնք ունեն կարևոր տրանսպորտային և տնտեսական նշանակություն ունեցող օբյեկտներ. օդանավակայաններ, ծովային նավահանգիստներ, երկաթուղիներ և այլն։


== Դասակարգման սկզբունք ==
UN/LOCODE համակարգը սովորաբար բաղկացած է 5 սիմվոլներից։ Առաջին երկուսը լատինական այբուբենի տառեր են և հանդիսանում են երկրի կոդը համաձայն ISO 3166-1 alpha-2 համակարգի, այնուհետև սովորաբար հաջորդում են ևս 3 տառեր (կոմբինացիաների պակասի դեպքում օգտագործվում են 2-9 թվերը)։


== Օրինակներ ==
DE BER - համընկնում է Գերմանիայի Բեռլին քաղաքի հետ (DE)
DE TXL - համընկնում է Գերմանիայի Բեռլին-Տեգել օդանավակայանի հետ (DE)
NL AMS - համընկնում է Նիդեռլանդների Ամստերդամ քաղաքի հետ (NL)


== Հղումներ ==
[1] Archived 2015-05-17 at the Wayback Machine.
Աղադավա (այլ կիրառումներ)

Աղադավա, կարող է վերաբերել՝

Աղադավա - գյուղ Արևելյան Հայաստանում, Կարսի մարզի Կարսի գավառում
Աղադավա - կրկնակի բլուրներ Կարսի սարահարթում, Կարս քաղաքի շրջանում
Ազզոր

Ազզոր, բերդ Ախալցխայի փաշայության Ազզոր գավառում։ Գտնվում եր Կուր գետի մոտ, ապառաժոտ բարձրավանդակի վրա, Պետրե լեռնանցքի մոտակայքում։


== Ծանոթագրություններ ==
Կապիցոնե

Կապիցոնե  (իտալերեն՝ Capizzone), կոմունա Իտալիայում։ Գտնվում Է Լոմբարդիա մարզի Բերգամոյի գավառում։
Բնակչությունը կազմում է 1299 մարդ։ Բնակչության խտությունը կազմում է 1 311,67 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 24040, իսկ հեռախոսային կոդը՝ 02։
Քաղաքի հովանավոր սուրբը Սան Լորենցոն է։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռխոս՝ 035 863045
Էլեկտրոնային հասցե՝ info@comune.capizzone.bg.it
Պաշտոնական կայք՝http://www.comune.capizzone.bg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մուլի (համայնք)

Մուլի (ֆր.՝ Moulis), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Սեն Ժիրոն շրջանի Սեն Ժիրոն կանտոնի կազմի մեջ։ 
Համայնքի INSEE կոդ՝ 09214։


== Բնակչություն ==
Համայնքի բնակչությունը 2008 թվականին կազմում էր 793 մարդ։


== Տնտեսություն ==
2007 թվականի տվյալներով 482 աշխատունակ տարիքի մարդկանցից (15-64 տարեկան) 352-ը տնտեսապես ակտիվ էին, 130-ը անգործունակ (ակտիվության ցուցանիշը 73,0 %, 1999 թվականին եղել է՝ 73,0 %)։ 352 աշխատունակ բնակիչներից 332-ը աշխատում էին (180 տղամարդ և 152 կին), անաշխատանք էին 20-ը (10 տղամարդ և 10 կին)։ 130 անգործունակ մարդկանցից 39-ը աշակերտներ կամ ուսանողներ են, 62-ը թոշակառու, 29-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մուլի» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-14 
«Մուլի» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Բուրովկա (գյուղ, Գորոդնյայի շրջան)

Անվան այլ կիրառումների համար տե՛ս՝ ԲուրովկաԲուրովկա (ուկրաիներեն՝ Бурівка), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Բուրովկա գյուղում բնակվում էր 661 մարդ։ Բնակչության խտությունը կազմում էր 132,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սթիվեն Բոչկո

Սթիվեն Բոչկո (անգլ.՝ Steven Bochco, դեկտեմբերի 16, 1943(1943-12-16), Նյու Յորք, Նյու Յորք - ապրիլի 1, 2018(2018-04-01), Փեսիֆիք Փելիսեյդս, Կալիֆոռնիա), ամերիկյան հեռուստատեսության սցենարիստ և պրոդյուսեր, «Էմմի» տասերորդ մրցանակի դափնեկիրն է։


== Գործունեություն ==
Բոչկոն դարձել է ամենաարդյունավետ հեռուստատեսային պրոդյուսերներից մեկը 1980-1990-ական թվականներին և իր կարիերայի ընթացքում թողարկել է ավելի քան քառասուն նախագծեր։ Նա աչքի է ընկել «Блюз Хилл стрит» ոստիկանական սերիալի (1981-1987) թողարկումից հետո (շնորհիվ Մերի Թայլեր Մուրի ստուդիայի), հեռուստատեսության պատմության մեջ ամենից հաճախ արժանացել է «Էմմի» մրցանակի ։ Շոուն, որը միավորում է ոստիկանության իրատեսական գործունեությունը և շաբլոնային ընթացակարգերի բացառումը, սերիալային տարրերի փոխարեն, հետագայում դարձել է չափանիշ ոստիկանական դրամաների համար։
Բոչկոնը լավ հայտնի է «Լոս-Անջելեսի օրենքը» (1986-1994) և «Նյու Յորքի ոստիկանություն» (1993-2005) սերիալների ստեղծման շնորհիվ։ Երկու նախագծերը ինչպես նաև «Блюз Хилл стрит» արժանացել են «Էմմի» մրցանակին, լավագույն դրամատիկական սերիալի համար։ Թեև Բոչկոն ուներ հիթերի շարք և հաջողակ շոուներ, նա հայտնի է նաև ոստիկանական չկայացած մյուզիքլների ստեղծման համար, Cop Rock (1990) ABC-ի համար, որը նկարահանվել է եթերից մի քանի շաբաթ անց և համարվել է վատագույն շոուներից մեկը հեռուստատեսության պատմության մեջ։


== Ծանոթագրություններ ==


== Արտաքին հղումներ ==
Սթիվեն Բոչկո Internet Movie Database կայքում
Սթիվեն ԲոչկոնArchived 2013-05-14 at the Wayback Machine.(անգլ.) Museum of Broadcast Communicationsկայքում
Դավիթ Հակոբյան (քաղաքական գործիչ)

Անվան այլ կիրառումների համար տե՛ս՝ Դավիթ Հակոբյան (այլ կիրառումներ)Դավիթ Սուրենի Հակոբյան (հունվարի 1, 1950(1950-01-01), Բերդ, Հայկական ԽՍՀ, ԽՍՀՄ - սեպտեմբերի 29, 2014(2014-09-29), Երևան, Հայաստան, 2014, Երևան), հայ քաղաքական գործիչ։


== Կենսագրություն ==
1966 թվականին ավարտել է Բերդի միջնակարգ դպրոցը, 1973 թվականին՝ Մխիթար Հերացու անվան Երևանի պետական բժշկական ինստիտուտը՝ բժիշկ-թերապևտի մասնագիտությամբ։ 1973-1976 թվականներին աշխատել է ՀԽՍՀ Առողջապահության մինիստրությանն առընթեր 4-րդ վարչությունում որպես բժիշկ-օրդինատոր։ 1976-1978 թվականներին ծառայել է Խորհրդային բանակում։
1997 թվականին հիմնադրել և մինչև մահ գլխավորել է Հայաստանի Մարքսիստական կուսակցությունը։ 1978 թվականից աշխատել է Երևանի թիվ 12 պոլիկնիկայում՝ թերապևտիկ բաժնի վարիչ։
Վերջին անգամ ընտրություններին մասնակցել է 2012 թվականին՝ գրանցվելով պատգամավորության մեծամասնական թեկնածու, 41-րդ ընտրատարածքում։ Ընտրությունների արդյունքում հավաքել է 2372 ձայն և զբաղեցրել է վերջին՝ չորրորդ, տեղը։
2007 թվականի ՀՀ Ազգային ժողովի 4-րդ գումարման ընտրությունների ժամանակ, Հակոբյանը առաջադրվել էր կրկին 41-րդ ընտրատարածքում։ Նրա միակ մրցակիցը Հակոբ Հակոբյանն էր։ Ընտրության արդյունքներով Դավիթ Հակոբյանը հավաքել էր 7 638 ձայն, իսկ նրա մրցակիցը՝ 21 553։


== Մահը ==
2014 թվականի մարտին Հակոբյանը սրտի կաթված էր ստացել և համապատասխան բուժում էր ստացել Ակադեմիկոս Լևոն Հովհաննիսյանի անվան Սրտաբանության գիտահետազոտական ինստիտուտում։


== Ծանոթագրություններ ==
Մերկապտաֆոս

Մերկապտաֆոս, սիստոկս, միջատասպան նյութ, ֆոսֆոր-օրգանական միացություն։ Սովորական պայմաններում բաց շագանակագույն հեղուկ է։ Միջատասպան հատկությունը պայմանավորված է օրգանիզմի կենսագործունեության համար անհրաժեշտ ֆերմենտները, հատկապես խոլինէսթերազները, ապաակտիվացնելու կարողությամբ։ Ւփստ թունավոր է։ Քիմիապես անկայուն է, արագ քայքայվում է և բույսի վրա երկար չի մնում։ Օգտագործվում է բամբակենու և դեկորատիվ բույսերի վնասատուների դեմ պայքարելու համար։
Քեյթ Մաքկիննոն

Քեթրին (Քեյթ) Մաքկիննոն Բերտոլդ (անգլ.՝ Kathryn "Kate" McKinnon Berthold հունվարի 6, 1984(1984-01-06), Sea Cliff, Նասաու շրջան, Նյու Յորք, ԱՄՆ), ամերիկյան դերասանուհի և կատակերգու։ Կարիերայի սկզբնական շրջանում նա Big Gay Sketch Show (2006-2010) սքեթչ-շուի դերասանական կազմի կանոնավոր անդամ էր, մասնակցում էր նաև այլ կատակերգական ծրագրերի։ 2012 թվականին Մաքկիննոնն որպես կանացի դերերի կատարող միացել է «Շաբաթ երեկոյան ուղիղ եթերում» հեռուստաշոուին․ արդյունքում քննադատների կարծիքով նա Թինա Ֆեյի, Էմի Փոլերի և Քրիսթեն Ուիգի հաջորդն է։


== Կարիերան ==
Մաքկիննոնը «Շաբաթ երեկոյան ուղիղ եթերում» պատմության մեջ է մտել՝ կանոնավոր դերասանական կազմում առաջին բացահայտ լեսբին լինելով։ 2014 թվականին ելույթը շոում նրան բերել է անվանակարգ «Էմմի» մրցանակաբաշխությունում՝«Կատակերգական հեռուստերիալում երկրորդ պլանի լավագույն կանացի դեր» կատեգորիայում։ 2016 թվականին Մաքկիննոնը շահել է մրցանակ։
2015 թվականի հունվարին Մաքկիննոնը ռեժիսոր Փոլ Ֆիգանի «Ուրվականների որսորդները» ֆիլմում, որտեղ նկարահանվել են նաև Մելիսա Մաքքարթին, Քրիստեն Ուիգը և Լեսլի Ջոնսը, ստացել է կենտրոնական դերերից մեկը։ Ֆիլմը էկրան է բարձրացել 2016 թվականի հուլիսի 22-ին։
2016 թվականի երկրորդ կեսին լայն ճանաչում է ստացել՝ Հիլարի Քլինթոնի դերը կատարելով «Շաբաթ երեկոյան ուղիղ եթերում» հեռուստաշոուում՝ նվիրված ԱՄՆ-ում նախընտրական բանավեճերին (դերասան Ալեք Բոլդուինի հետ, որը խաղում էր Դոնալդ Թրամփի դերը)։


== Անձնական կյանք ==
Մաքկինոնը բացահայտ լեսբի է։


== Ֆիլմագրություն ==


== Ծանոթագրություններ ==


== Արտաքին հղումներ ==
Խակ (այլ կիրառումներ)

Խակ, կարող է վերաբերել՝

Խակ - հայաբնակ գյուղ Վրացական ԽՍՀ Ախալցխայի շրջանում, շրջկենտրոնից երեք կմ հարավ-արևելք
Խակ - գյուղ Արևմտյան Հայաստանում, Վանի վիլայեթի Վանի գավառում
Օլուխ-Շումշևաշի

Օլուխ-Շումշևաշի (ռուս.՝ Олух-Шумшеваши, չուվաշերեն՝ Улăх Шĕмшеш), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը վերջին գրանցված տվյալներով կազմում էր 130 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուտբոլի Նիդերլանդների Սուպերգավաթ 2016

Ֆուտբոլի Նիդերլանդների Սուպերգավաթ 2016 (հոլ.՝ Johan Cruijff Schaal 2016), Նիդերլանդների սուպերգավաթի 27-րդ խաղարկումն է, որն անցկացվել է 2016 թ. հուլիսի 31-ին Ամստերդամի Ամստերդամ Արենա մարզադաշտում, որտեղ միմյանց դեմ մրցում էին առաջնության 2015/16 մրցաշրջանի հաղթող ՊՍՎ Էյնդհովենը և գավաթակիր Ֆեյենորդը:


== Խաղ ==


== Աղբյուրներ ==
Հաշվետվություն soccerway.com կայքում
Այովա շրջան (Այովա)

Անվան այլ կիրառումների համար տե՛ս՝ Այովա (այլ կիրառումներ)Այովա շրջան (անգլ.՝ Iowa County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.518 կմ² է, բնակչությունը՝ 16.355 մարդ (2010 թ. տվյալներով)։ Շրջկենտրոնն է Մարենգո բնակավայրը։ Կազմավորվել է 1843 թ.։
Սթիվ Մեն

Սթիվ Մեն (անգլ.՝ Steve Mann, 1962, Համիլտոն, Օնտարիո, Կանադա), կանադացի գիտնական և համակարգչային տեխնիկայի ոլորտի ինժեներ, առաջին կրվող համակարգիչներից մեկի ստեղծողը։


== Կրթություն ==

Սթիվ Մենը Մակմասթերի համալսարանում ստացել է գիտությունների բակալավրի և մագիստրոսի աստիճան, համապատասխանաբար 1987 և 1992 թվականներին։ Դրանից հետո ուսումը շարունակել է Մասաչուսեթսի տեխնոլոգիական ինստիտուտում, որը դոկտորական աստիճանով ավարտել է 1997 թվականին։


== Գյուտեր և մտահաղացումներ ==
Դեռևս դպրոցում՝ 1981 թվականին, Սթիվ Մենը հավաքել էր իր առաջին կրվող համակարգիչը՝ հարմարեցնելով 6502-ի միկրոպրոցեսորին, որը տեղափոխվում էր պողպատե շրջանակով պայուսակով՝ նախատեսված ֆոտոխցիկների, լուսանկարահանման լուսաբռնկման և այլ նկարահանող տեխնիկայի կառավարման համար։ Էկրանը, որը հիմնված է տեսախցիկից կատոդային-ճառագայթային տեսորոնիչի վրա, ամրացված է եղել սաղավարտին և տվել է տեքստ 40 սյունակ թույլտվությամբ․ պրոցեսորի վրա մուտքագրումն արվել է յոթ միկրո-անջատիչներով, որոնք ներկառուցված էին լուսաբռնակման բռնակին, ողջ համակարգը էներգամատակարարումը ստանում էր կապարաթթվային մարտկոցներից։
Այդ ժամանակից ի վեր Սթիվը մշտապես զբաղվել է կրվող համակարգչային տեխնոլոգիաների կատարելագործմամբ՝ հայտնիություն ստանալով հատկապես իր վաղ մշակումների շնորհիվ, որոնք օգտագործում են լրացված իրականության սկզբունքները։ Նրա մյուս գյուտերն ու բարելավումները ներառում են չիրպլեթ փոխակերպումներ (ազդանշանների փոխակերպման նոր մաթեմատիկական համակարգ) և կոմպարամետրիկ հավասարումներ (համակարգչային վերափոխված իրականության համար նոր մաթեմատիկական համակարգ), ինչպես նաև հիդրավլաֆոնը՝ աշխարհում առաջին երաժշտական գործիքը, որը գործում է հեղուկների տատանումների ձայնի փոխակերպման սկզբունքի վրա։ Մենի գյուտերը ցուցադրվել են Սմիթսոնյան ինստիտուտում, Ամերիկյան պատմության ազգային թանգարանում, Լոնդոնի գիտության թանգարանում, Նյու Յորքի ժամանակակից արվեստի թանգարանում և Ամստերդամի քաղաքային թանգարանում։
Սթիվ Մենը 200-ից ավելի հոդվածների, գրքերի և արտոնագրերի հեղինակ է (նրա հրապարակումների h-ինդեքսը 44 է, այդ թվում 2010 թվականից՝ 29)։ Նա Տորոնտոյի համալսարանի հաստիքային պրոֆեսոր է։ 2013 թվականին Մենը Տորոնտոյում կայացած էլեկտրատեխնիկայի և էլեկտրոնիկայի ինժեներների ինստիտուտի (IEEE) համաժողովի նախագահն է եղել։


== Ծանոթագրություններ ==


== Արտաքին հղումներ ==
Официальный сайт (անգլ.)
Профиль на сайте Торонтского университета (անգլ.)
Ղզըլ-էրեն

Ղզըլ-էրեն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վիհտեռպալու

Վիհտեռպալու (էստ․՝ Vihterpalu), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հասելտ

Հասելտ (հոլ.՝ Hasselt [ˈɦɑsəlt]), բելգիական Լիմբուրգ նահանգի վարչական կենտրոնն է։ Տեղակայված է Բելգիայի հյուսիսային շրջանի՝ Ֆլանդրիայի արևելյան մասում։ Բնակչությունը մոտ 70 000 մարդ։
Քաղաքի միջով անցնում է Դեմեր գետը, ինչպես նաև Ալբերտի ջրանցքը։
Հասելտի արևմտյան մասով անցնում է Е313 մայրուղին։


== Ծանոթագրություններ ==
Իշալինո (գյուղ, Մեչետլինսկի շրջան)

Իշալինո (ռուս.՝ Ишалино, բաշկիրերեն՝ Ишәле), գյուղ Ռուսաստանի, Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 213 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուրգեն Աղայան

Գուրգեն Սեմյոնի Աղայան (ապրիլի 27, 1916(1916-04-27), Գալաց, Ռումինիա - ապրիլի 19, 1997(1997-04-19), Մոսկվա, Ռուսաստան), խորհրդային հետախուզության գեներալ-մայոր (1966)։


== Կենսագրություն ==
Ավարտել է մանկավարժական տեխնիկում, ԽՍՀՄ ՆԳԺԿ պետանվտանգության գլխավոր վարչության դպրոցը (Թբիլիսի), 1937-1938 թվականներին սովորել ՀՊՄԻ-ում։ Հայրենական պատերազմի (1941-1945) ժամանակ ծառայել է պետանվտանգության մարմիններում։ Այնուհետև առաջադրանքներ է կատարել Իրանում, Ավստրիայում, երկու անգամ Իտալիայում։ Մեծ դեր է խաղացել ԽՍՀՄ-ում ավտոգործարանի կառուցման նպատակով իտալական «Ֆիատ» կոնցեռնի հետ համաձայնագրի կնքման (1966) գործունեության շնորհիվ տնտեսվել է մի քանի տասնյակ միլիոն դոլար։ 1979 թվականից դասախոսել է ԽՍՀՄ ՊԱԿ-ի հետախույզ կադրերի պատրաստման ինստիտուտում (այժմ՝ Հետախուզության ակադեմիա)։


== Ծանոթագրություններ ==
Պոպովկա (Կամենսկի շրջան)

Անվան այլ կիրառումների համար տե՛ս՝ Պոպովկա (այլ կիրառումներ)Պոպովկա (ռուս.՝ Поповка), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Մալոկամենսկի գյուղական համայնքի կազմի մեջ։
Միկել Արտետա

Միկել Արտետա Ամատրիաին (իսպ.՝ Mikel Arteta Amatriaín; մարտի 26, 1982(1982-03-26), Սան Սեբաստիան, Բասկերի երկիր, Իսպանիա), իսպանացի ֆուտբոլիստ, կիսապաշտպան,ֆուտբոլային մարզիչ։ Ներկայումս Լոնդոնի «Արսենալ» ակումբի գլխաոր մարզիչն է Անգլիայի Պրեմիեր լիգայի առաջնությունում։
Միկել Արտետան ֆուտբոլային կարիերան սկսել է «Բարսելոնայի» մարզադպրոցում, բայց չի կարողացել տեղ զբաղեցնել հիմնական թիմում և վարձավճարով հանդես է եկել ֆրանսիական «ՊՍԺ»-ում։ «ՊՍԺ»-ից հետո Արտետան տեղափոխվել է շոտլանդական «Ռեյնջերս», որտեղ էլ դարձել է Շոտլանդիայի չեմպիոն, գավաթակիր և շոտլանդական լիգայի գավաթակիր։ «Ռեյջերսից» Արտետան տեղափոխվել է իսպանական «Ռեալ Սոսյեդադ», բայց իսպանական ակումբում ոչ մի հաջողության չի հասել և որոշել է ուժերը փորձել անգլիական «Էվերթոնում»։ Երկար տարիներ «Էվերթոնում» խաղալուց հետո Արտետան 2011 թվականի օգոստոսի վերջին տեղափոխվել է Լոնդոնի «Արսենալ»։
Արտետան խաղացել է Իսպանիայի մինչև 21 տարեկանների հավաքականում, բայց հիմնական հավաքական ոչ մի անգամ հրավեր չի ստացել։


== Ծանոթագրություններ ==
Կոնտակտային ոսպնյակներ

Կոնտակտային ոսպնյակները աչքի մակերևույթի վրա տեղադրվող ոսպնյակներ են։ Կոնտակտային ոսպնյակները համարվում են բժշկական սարքեր և կարող են օգտագործվել տեսողության շտկման, կոսմետիկ կամ թերապևտիկ նպատակներով։ Ըստ 2004 թվականի գնահատումների՝ աշխարհում 125 միլիոն մարդ օգտագործում է կոնտակտային ոսպնյակներ։ 2010 թվականին կոնտակտային ոսպնյակների համաշխարհային շուկան գնահատվել է 6,1 միլիարդ դոլար։ Բազմաթիվ վերլուծաբանների գնահատմամբ, լինզաների համաշխարհային շուկան 2015 թվականին կկազմի 11,7 մլրդ դոլար։ 2010 թվականի դրությամբ, կոնտակտային լինզաներ օգտագործողների միջին տարիքը  31 տարեկանն էր, իսկ երկու երրորդը՝ կանայք են։
Մարդիկ կրում են կոնտակտային ոսպնյակներ բազմաթիվ պատճառներով։ Այն մարդիկ, ովքեր ունեն տեսողության խնդիր, սակայն չեն ցանկանում ակնոց կրել, կրում են լինզաներ։ Ոմանք էլ կրում են կոսմետիկ նպատակներով՝ ցանկանալով փոխել աչքի գույնը։ Ի տարբերություն ակնոցների կոնտակտային ոսպնյակները ապահովում են ամբողջական տեսողություն, չեն խոնավանում (անձրևից, ձնից, խտացումից և այլն) կամ քրտնում։ Կոնտակտային լինզաները հատկապես նախընտրում են մարդիկ, ովքեր զբաղվում են սպորտով, կամ պարզապես ակտիվ կենսակերպ են վարում։ Բացի այդ կոնտակտային լինզաներ կրելու դեպքում մարդիկ կարող են կրել իրենց ցանկացած արևային ակնոցը։
Կոնտակտային լինզաների շուկան հակված է աճի, քանի որ աչքի հետ կապված խնդիրները՝ աստիգմատիզմը, հեռատեսությունն ու կարճատեսությունը, գնալով ավելի տարածված են դառնում։ Աճին նպաստող մյուս գործոններն են նաև բնակչության մեծացումը, նորաձևությունը, տեխնոլոգիական առաջընթացը։ Ըստ կանխատեսումների 2020 թ. կոնտակտային լինզաների շուկայի արժեքը կհասնի 13.5 միլիարդ դոլարի։


== Պատմություն ==
Ուղղիչ ոսպնյակներ ուղղակիորեն աչքի մակերեսին դնելու գաղափարն առաջին անգամ առաջարկվել է 1508 թվականին Լեոնարդո դա Վինչիի կողմից։
1637 թվականին Ռենե Դեկարտը հրատարակեց իր աշխատանքը, որտեղ նա ներկայացրել է օպտիկական սարքի գծագրերը։ Այս սարքը բաղկացած էր ջրով լցված ապակե խողովակից, մի ծայրին խոշորացույց էր ամրացված, իսկ մյուս ծայրը մոտենում էր աչքին։ Այնուհետև անգլիացի ֆիզիկոս Թոմաս Յանգը բարելավել է Ռենե Դեկարտի սարքը՝ օգտագործելով ավելի կարճ խողովակ՝ դրանով իսկ փոխհատուցելով բեկման թերությունները։
1888 թվականին գերմանացի ֆիզիոլոգ Ադոլֆ Գաստոն Յուջին Ֆիկը նկարագրել է օպտիկական հզորությամբ առաջին ապակե ոսպնյակը։ Առաջին ոսպնյակը պատրաստվել և բժշկական պրակտիկայում ներդրվել է 1889 թվականին գերմանացի ակնաբույժ և գյուտարար Ավգուստ Մյուլերի կողմից։ Նա պաշտպանել է դոկտորական ատենախոսությունը՝ «Ակնոցներ և եղջերաթաղանթի ոսպնյակներ» թեմայով։ Ավգուստ Մյուլլերն օգտագործել է առաջին ոսպնյակները՝ կարճատեսության տեսողությունը շտկելու համար։
1999 թվականին հայտնվել են առաջին սիլիկոնե հիդրոգելային ոսպնյակները։ Դա իսկական մեծ նվաճում էր։ Ոսպնյակները կոչվում էին «շնչող», քանի որ դրանց օդակրությունը զգալիորեն ավելի բարձր էր, քան հիդրոգելային ոսպնյակները։ Հիդրոգելային ոսպնյակները չի կարելի կրել ավելի քան 8 ժամ, իսկ սիլիկոնային հիդրոգելը միանգամից մեծ տարածվածություն է ձեռք բերել նրանց շրջանում, ովքեր օրերով ոսպնյակները չեն հանում։ Այս պահին աշխարհի բնակչության մոտ 2%-ը կրում է կոնտակտային ոսպնյակներ, որոնցից 36 միլիոնը՝ ԱՄՆ-ում, 20 միլիոնը՝ Եվրոպայում և 14 միլիոնը՝ Ճապոնիայում։


== Ծանոթագրություններ ==


== Աղբյուրներ ==
Arms Around You

Arms Around You, ամերիկացի ռեփերներ XXXTentacion-ի և Lil Pump-ի համատեղ սինգլը՝ կոլումբիացի երգիչ Մալումի և ամերիկացի ռեփեր Swae Lee-ի մասնակցությամբ։ Երգը թողարկվել է 2018 թվականի հոկտեմբերի 25-ին։


== Չարթեր ==


== Հավաստագրում ==


== Ծանոթագրություններ ==
Sad (երգ)

«Sad», ամերիկյան Maroon 5 խմբի երգը, որն ընդգրկվել է 2012 թվականին թողարկված իրենց «Overexposed» կոչվող չորրորդ ալբոմում։ Երգը գրվել է խմբի վոկալիստ Ադամ Լևինի և կիթառահար Ջեյմս Վալենթայնի կողմից։ «Sad»-ը 3 րոպե 14 վայրկյան տևողությամբ դաշնամուրային բալլադ է։ Երաժշտական քննադատներից ոմանք երգը համեմատել են բրիտանացի երգչուհի Ադելի երգերի հետ։ Լևինը այն համարել է ալբոմի իր ամենաանձնական երգը։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեքստը Archived 2015-11-08 at the Wayback Machine. MetroLyrics կայքում
Մյուչառնոկ արվեստի սրահ

Մյուչառնոկ արվեստի սրահ (հունգ.՝ Műcsarnok), ժամանակակից արվեստի սրահ Բուդապեշտում։ Մյուչառնոկը տեղակայված է Բուդապեշտի Հերոսների հրապարակում՝ Կերպարվեստի թանգարանի առջև։ Առաջնային վեց սյուներից կազմված և վառ խճանկարային ճակտոնով շինությունը նախագծվել է ճարտարապետներ Ալբերտ Շիկեդանցի և Հերցոգ Գյուլեպի կողմից և բացվել է 1895 թվականին։
Թանգարանը մշտական ցուցադրություն չունի։ Այստեղ ներկայացվում են հունգարական և արտերկրյա ժամանակակից արվեստի բազմաթիվ ցուցահանդեսներ։


== Գրականություն ==
Будапешт: [путеводитель] / С. Кузьмичева, О. Кузьмичев. — М.: Эксмо, 2008. — 384 с.: ил. — (Оранжевый гид).


== Ծանոթագրություններ ==


== Արտաքին հղումներ ==

Պաշտոնական կայք (անգլ.)
Գորիսի բարբառ

Գորիսի բարբառ, հայերենի բարբառ։ Ըստ ձևաբանական դասակարգման` պատկանում է «ում» ճյուղին։ Խոսվում է Հայկական ԽՍՀ Գորիսի շրջանում, Սիսիանի և Կապանի շրջանների որոշ գյուղերում։


== Ուղղագրություն ==
Ունի 9 ձայնավոր՝ ա, ա̈, օ, ö, ո̈ , ու, ո̈ւ, Է, ի, ը և 32 բաղաձայն՝ այդ թվում գ', կ', ք' քմայինները։ Բաղաձայնական համակարգը երկաստիճան ձայնեղազուրկ Է։ Գրաբարի բ, գ, դ պայթական և ձ, ջ կիսաշփական ձայնեղները բառասկզբում մեծ մասամբ խլացել են (բերան>պէրան, ջորի>ճօրի), երկբարբառները՝ պարզվել․ այ>է || ա (այլ> էլ || ալ), ոյ>ու (բոյն>պուն), իւ>ու (աղբիւր> ախպուր)։ Զուրկ է ֆ հնչյունից (փիզիկա<ֆիզիկա)։ Գոյականի հոգնակիակերտ մասնիկներն են՝ էր, նէ, նի, Էք, Էրք, օտանք, արանք, անք, ինօ, անիք, ք, իք, ունք։ Ունի անվանական հինգ հոլովաձև, որոնք առավելապես գործածվում են որոշիչ հոդով (ը, ն)։ Բացառական, գործիական, ներգոյական հոլովաձևերը կազմվում են վերլուծական և համադրական եղանակներով (հմտ․ ըխճըկա՚նանըխճըկա՚նը անաըխճըկա՚նը նէստան = աղջկանից)։ Բայի խոնարհման հոգնակի թվի առաջին և երկրորդ դեմքերը Գորիսի բարբառի խոսվածքների մեծ մասում նույնն են (լըսում էք = լսում ենք, լսում եք)։ Սահմանական եղանակի բաղադրյալ ժամանակների ժխտականման դեպքnւմ օժանդակ բայը դրվում է դերբայից հետո (պիրում էմ-պիրում չէմ), իսկ անցյալ կատարյալի ըղձական և հարկադրական եղանակնևրի ժխտական խոնարհումն արտահայտվում է ետադաս վԷչ-ոչ մասնիկով (ըսէցի վէչ, ասիլ պէտէք վէչ ևն)։ Արգելական հրամայակա–նը կազմվում է անորոշ դերբայով և մի, միք մասնիկներով, որոնք անճանաչելիորեն փոխվել են (հմտություն գնալ մի> քինալ մի>ք/ինամ իլ քյինոէմ իլ ևն)։ Գորիսի բարբառը շատ իրողություններով մոտ է Ղարաբաղի և Արարատյան (Երևանի) բարբառներին։


== Գրականություն ==
Ալեքսանդր Մարգարյան, Գորիսի բարբառը, Ե․, Երևանի համալսարանի հրատ., 1975, 556 էջ։
(7234) 1986 QV3

(7234) 1986 QV3, աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 29-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,252261 ա. մ., առավելագույնը մոտենում է 1,7597 ա. մ. հեռավորության վրա և հեռանում 2,7448 ա. մ.։ Արեգակի շուրջ մեկ ամբողջական պտույտ է կատարում 1234,6 երկրային օրվա ընթացքում, իր ուղեծրով շարժվելով միջինում 0,291592 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7234) 1986 QV3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սևիլյեխա դե լա Խարա

Սևիլյեխա դե լա Խարա (իսպ.՝ Sevilleja de la Jara, քաղաք և մունիցիպալիտետ Իսպանիայում, գտնվում է Տոլեդո պրովինցիայում՝ Կաստիլիա-Լա Մանչ ինքնավար համայքնի կազմում։ Մունիցիպալիտետը գտնվում է Լա Խառա շրջանի կազմում։ Տարածքը կազմում է 234 կմ²։ Բնակչությունը՝ 879 մարդ (ըստ 2010 թվականի)։ Պրովինցիայի հեռավորությունը վարչական կենտրոնից՝ 126 կմ։


== Բնակչություն ==


== Ծանոթագրություններ ==
Վլադիմիր Արսենև

Վլադիմիր Կլավդիևիչ Արսենև (ռուս.՝ Влади́мир Кла́вдиевич Арсе́ньев, օգոստոսի 29 (սեպտեմբերի 10), 1872, Սանկտ Պետերբուրգ, Ռուսական կայսրություն - սեպտեմբերի 4, 1930(1930-09-04), Վլադիվոստոկ, Հեռավորարևելյան ափ, ՌԽՖՍՀ, ԽՍՀՄ), գիտնական, ճանապարհորդ, գրող։
1899 թ. երիտասարդ սպա Արսենևը որոշ ժամանակով ծառայության ուղարկվեց Հեռավոր Արևելք։ Բայց, երբ տեսավ Ուսուրական անծայրածիր տայգան, Սիխոտե Ալինի վայրի լանջերը, լայնահուն գետերն ու օվկիանոսի անհյուրընկալ ափերը, հասկացավ, որ ընդմիշտ կմնա այստեղ։
Արսենևը տեսնում էր այդ գրեթե չհետազոտված երկրամասի անհատում հարստությունները և քաղցից ու հիվանդություններից մեռնող տեղացիների սոսկալի աղքատությունը։ Վաճառականները գալիս հասնում էին տայգա, որսորդներին և Ժենշեն որոնողներին հարբեցնում ոգելից խմիչքով և չնչին գներով նրանցից գնում բուժիչ «կյանքի արմատը», սամույրի և սևագորշ աղվեսի թանկարժեք մորթիները։ Այդ մորթիների և այլանդակ մարդուկի նմանվող փոքրիկ արմատների համար, որոնք գտնելն ավելի դժվար էր, քան ոսկու բնակտորը, նրանք պատրաստ էին մարդ սպանել։ Այդպես սպանեցին Արսենևի լավագույն բարեկամին ու հավատարիմ ուղեկցին, հիանալի բնախույզ, տայգաբնակ Դերսու Ուզալային, որը շատ անգամ էր փրկել Վլադիմիր Կլավդիևիչի կյանքը, ազատել նրան բազմաթիվ փորձանքներից։ Իր հավատարիմ բարեկամի և ուղեկցի հիշատակին Արսենևը գրեց «Դերսու Ուզալա» հետաքրքիր գիրքը, որը լույս է տեսել նաև հայերեն։ Արսենևը խիզախ էր չէր խուսափում ոչ մի աշխատանքից։


=== Մահ ===
Արսենևը մահացավ գիտարշավի ժամանակ, մրսածությունից։ Նրա կյանքն ընդհատվեց 58 տարեկան հասակում, երբ նա լի էր եռանդով և ապագայի ծրագրերով։
Նա հրաշալի շատ գրքեր գրեց, բայց մի գիրք այդպես էլ չհասցրեց գրել, թեև ամբողջ ժամանակ նախապատրաստվում էր։ Դա պետք է լիներ գիրք այն մասին, թե ինչպես դառնալ ճանապարհորդ։ Բայց Արսենևի «Ուսուրական երկրամասով», «Դերսու Ուզալա», «Սիխոտե Ալինի լեռներում», «Հանդիպումներ տայգայում» և մյուս գրքերը պատմում են այն ամենից, ինչի մասին նա ուզում էր պատմել այդ չգրված գրքում։


== Վլադիմիր Արսենևը հայերեն ==
Դերսու Ուզալա (վեպ), Ե., Պետհրատ, 1937, 349 էջ։ Ռուսերենից թարգմ.՝ Հ. Սառիկյան։
Դերսու Ուզալա (վեպ), Ե., Դարակ, 2020, 312 էջ։ Ռուսերենից թարգմ.՝ Հակոբ Սառիկյան։


== Ծանոթագրություններ ==
Նշենու ծաղկած ճյուղեր

«Նշենու ծաղկած ճյուղեր» (հոլ.՝ Amandelbloesem), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից, որը ստեղծվել է Սեն Ռեմի դե Պրովանսում 1890 թվականին։ Յուղաներկով կտավի չափերն են 73,3 × 92 սմ։ «Նշենու ծաղկած ճյուղեր» ստեղծագործությունն այսօր պահպանվում և ցուցադրվում է Վան Գոգի թանգարանում (Ամստերդամ, Նիդերլանդներ)։


== Պատմություն ==
1890 թվականի հունվարի 31-ին Թեոդորուս վան Գոգը (նա նկարչի եղբայրն էր) գրեց Վինսենթին իրենց որդու ծնունդի կապակցությամբ, որին անվանել են Վինսենթ Վիլլեմ ի պատիվ հորեղբոր։ Վինսենթ վան Գոգն անմիջապես ձեռնամուխ եղավ նոր կտավ ստեղծելուն, որը նպատակադրվել էր նվիրել իր փոքրիկ եղբորը։ Վինսենթի մտադրությամբ այդ կտավը փակցվելու էր ամուսինների մահճակալի վերևում և խորհրդանշելու էր նոր կյանքի սկիզբը։ Դրա համար էլ կտավի սյուժեում ընտրվեց նշենու ճյուղեր, քանի որ դրանք շատ վաղ են սկսում ծաղկել և խորհրդանշում են գարնան ու նոր կյանքի խորհրդանիշեր։
Ու նա սկսեց աշխատել կտավի վրա բավականին գերլարված վիճակում և նույնիսկ հուզմունքի պատճառով նյարդային ցնցումների մեջ էր ընկնում։
1888 թվականի մարտին նկարիչը տեղափոխվում է Առլ։ Այստեղ նա հիանում է ծաղկած ծիրանենիների, դեղձենիների և սալորենիների այգիներով։ Ծաղկած ծառերը հաճախակի են հանդիպում նկարչի կտավներում։ Սակայն «Նշենու ծաղկած ճյուղեր» նկարը արտասովոր է Վինսենթ վան Գոգի արվեստում։ Թվում է, թե ճյուղերը լողում են երկնաթույր երկնքի ֆոնին. այստեղ փիրուզագույն երանգավորում կա։ Սակայն երկինքը պարզ չէ. կամ դիտողը տեսնում է ծառի հատվածը, կամ էլ ճյուղերը դրված են սկահակի մեջ, ինչպես ավելի վաղ ստեղծված նկարներում։ Նկարի գրեթե ամբողջ տարածությունը լցված է ճյուղերով, որոնք ընդգծված են սև ուրվագծերով։ Ե՛վ կտրուկ ուրվագծերում, և՛ ճյուղերի դասավորվածությունում զգացվում է ճապոնական գեղանկարչության ազդեցությունը, որի հետ Վինսենթը ծանոթացել է դեռևս Փարիզում եղած տարիներին։ Ի դեպ նա և Տեոն իրենց անձնական հավաքածուում ունեին ավելի քան 400 ճապոնական փայտափորագրական նյութեր։ Այսօր դրանք բոլորը ցուցադրվում են նկարչի ամստերդամյան թանգարանում՝ Վան Գոգի թանգարանում։
Ներկայումս նկարը ցուցադրվում է Ամստերդամ քաղաքի Վան Գոգի թանգարանում։
Գույքացուցակում կտավի համարը F 617 է։


== Պատկերասրահ ==
Ավելի վաղ ստեղծված կտավներ․

		


== Գրականություն ==
100 chefs-d'oeuvre du Van Gogh Museum. — С. 65. — ISBN 90-6314-013-4


== Ծանոթագրություններ ==


== Արտաքին հղումներ ==
«Նշենու ծաղկած ճյուղեր» կտավը թանգարանի կայքում Archived 2013-08-24 at the Wayback Machine.(անգլ.)
Մոստիսկա

Մոստիսկա (ուկրաիներեն՝ Мостиська), քաղաք Ուկրաինայի Լվովի մարզի Մոստիսկայի շրջանում, շրջկենտրոն։ Հիմնադրվել է 1244 թվականին։
Չճշտված տվյալներով Մոստիսկա քաղաքում բնակվում էր 9 044 մարդ։ Բնակավայրը զբաղեցնում է 7,46 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վորոչովո

Վորոչովո (ուկրաիներեն՝ Ворочово), գյուղ Ուկրաինայի Անդրկարպատյան մարզի Պերոչինի շրջանում։
2001 թվականի տվյալներով Վորոչովո գյուղում բնակվում էր 806 մարդ։ Բնակավայրը զբաղեցնում է 28,36 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հավերժ Շրեկ

Հավերժ Շրեկ (անգլ.՝ Shrek Forever After), ռեժիսոր Մայք Միտչելի մուլտֆիլմը, որի գլխավոր հերոսներին հնչյունավորում են Մայք Մայերսը, Էդի Մերֆին, Քեմերոն Դիազը, Անտոնիո Բանդերասը, Ջուլի Էնդրյուսը, Ջոն Հեմը, Ջոն Քլիզը, Քրեյգ Ռոբինսոնը, Ուոլտ Դորնը, Ջեյն Լինչը։


== Սյուժեն ==
Այլևս ի՞նչ հետաքրքիր բան կարող է անել օգրը, որը պայքարել է կատաղի վիշապի հետ, ազատել է գեղեցիկ արքայադստերը և փրկել է կնոջ պետությունը։ Եթե դուք Շրեկի տեղը լինեիք, ապա ոչինչ չէիք անի և հանգիստ կյանք կսկսեիք վարել։ Շրեկը նույնիսկ ստորագրությունն էր դնում գյուղաբնակների եռաժանիների վրա։ Բայց մի օր Շրեկը համբերությունից դուրս է գալիս և որոշում է գեթ մի օր իրեն զգալ որպես «իրական օգր»։ Արդյուքնում Շրեկը պայմանագիր կնքեց Ռումպելշտիցհենի հետ, որի համաձայն նա վերջինիս նվիրում է իր անցած օրերից ցանկացած մեկը և մի ամբողջ օր «իրական օգրի» կյանք է վայելելու։ Դրանից անմիջապես հետո Շրեկն հայնտվում է ալտերնատիվ իրականությունում, որտեղ ամեն ինչ գլխի վայր է շուռ եկած։ Օգրերի վրա որսեր են կատարվում, երկիրը կառավարում է Ռումպելշտիցհենը, իսկ Շրեկն ու Ֆեոնան նույնիսկ միմյանց չեն ճանաչում։ Իսկ հիմա միայն Շրեկն է կարող վերականգնել այն ամենը, ինչ փոխվել է իր շնորհիվ։


== Դերերում ==


== Ծանոթագրություններ ==
Թերեբ

Թերեբ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Սևաթև եղտյուրիկ

Սևաթև եղտյուրիկ (լատ.՝ Vanellus melanopterus) քարադրների ընտանիքի թռչուն։ Հանդիպում է երկու ենթատեսակ։


== Տարածվածություն ==
Ապրում են Աֆրիկայում։ V. m. melanopterus ենթատեսակը տարածված է Եթովպական բարձրավանդակի հյուսիսից մինչև Քենիայի կենտրոնական մասը, իսկ V. m. minor  ենթատեսակը տարածված է Հարավաֆրիկյան Հանրապետության արևելքում։


== Բնութագիր ==
Սևաթև եղտյուրիկի մարմնի երկարությունը 26-27 սմ է, քաշը՝ 163-214 գրամ (minor ենթատեսակ)։ Կրծքավանդակի վրա կան սև գծեր։ Գլուխը մոխրագույն է։ Մարմնի ներքևի հատվածը սպիտակ է։


== Կենսաբանություն ==
Սննդի զգալի մասը տերմիտներն են։ Նրանք նաև կերակրվում են սևամարմիններով և մրջյուններով։ Ձվերը բավականին մեծ են և մուգ։ Բնի մեջ սովորաբար հանդիպում է երեք ձու։
Բնության պահպանության միջազգային միությունը (ԲՊՄՄ) այս տեսակը ընդգրկել է հատուկ պահպանության քիչ մտահոգող տեսակների խմբի մեջ։


== Պատկերասրահ ==

		
		
		
		
		
		


== Ծանոթագրություններ ==


== Հղումներ ==
https://www.hbw.com/species/black-winged-lapwing-vanellus-melanopterus#Taxonomy
Piranha Bytes

Piranha Bytes, գերմանական ընկերություն, որը զբաղվում է համակարգչային խաղերի մշակմամբ։ Հիմնադրվել է 1997 թվականին Ալեքս Բրյուգգեմաննի,Շտոֆան Նոուլեմի, Միխայել Հոգենի և Թոմ Պուցկի կողմից։ 


== Պատմություն ==
2001 թվականին Piranha Bytes Software-ը թողարկում է Gothic դերային խաղի առաջին մասը, իսկ 2002 թվականին մայր ընկերությունը՝ Phenomedia AG-ն ճանաչվում է սնանկ։ Piranha Bytes-ի աշխատակիցների մի մասը գնում է խաղային իրավունքների մի քանի փաթեթ և հիմնադրում նոր ընկերություն՝ Pluto 13 GmbH։ Ընկերությունը որպես շուկայական անվանում գրանցում է Piranha Bytes և օգտագործում այն իր հետագա արտադրանքների համար։ 
2007 թվականին, Gothic 3 խաղի թողարկումից հետո Piranha Bytes և իր հրատարակիչ՝  JoWood-ը, դադարեցնում են համագործակցությունը, որ կպաված էր խաղաշարքի շարունակության համար եղած բանավիճության հետ։ Համաձայն ընկերությունների միջև կքնած պայմանագրի, JoWood-ը հրաժարվում էր Gothic շուկայական անվանումից, ինչպես նաև դրա հրատարակումից և մշակումից։ Այս ամենից հետո Piranha Bytes-ը պայմնագիր է կնքում Deep Silver-ի հետ։ 
2007 թվականին անց կացված Games Convention ցուցադրման ժամանակ, Piranha Bytes-ը հայտարարեց, որ մշակման մեջ է գնվում Project RPB աշխատանքային անունը կրող խաղը, որը թողարկվեց 2009 թվականին Risen  անունով։ 
2013 թվականի հունվարի 20-ին մահացավ Ալեքս Բրյուգգենմանը, Piranha Bytes և Gothic-ի հիմնադիրներից մեկը։ 
Gothic շարքի հեղանիկներից մեկը՝ Միխայել Հոգեն 2014 թվականին հիմնադրեց երկրորդ ստուդիան՝  Piranha Bytes Red-ը, որը զբաղվում էր նոր գիտաֆանտաստիկ խաղի մշակմամբ։ 
2019 թվականի մայիսի 22-ին THQ Nordic հրատարակչությունը գնեց Piranha Bytes-ը։ 


== Խաղային շարժիչներ ==
ZenGin Engine — խաղային շարժիչ, որը օգտագործվել է [ Gothic, Gothic II, Gothic II: Die Nacht des Raben խաղերի համար
Genome Engine — խաղային շարժիչ, որը օգտագործվել է Gothic (Gothic 3 և Gothic 3: Forsaken Gods), Risen (Risen, Risen 2: Dark Waters, Risen 3: Titan Lords) և  ELEX (ELEX, ELEX II) խաղերում։ 


== Խաղեր ==


== Ծանոթագրություններ ==
Երդում

Անվան այլ կիրառումների համար տե՛ս՝ Երդում (այլ կիրառումներ)
Երդում, սեփական անմեղությունը, իրավացիությունը, նվիրվածությունն ու հավատարմությունն ապացուցելու արարողություն։


== Էություն ==
Ավանդական սեղմ բանաձև է՝ բաղկացած երդման պայմանից ու հետևանքից։ Պայմանը որոշակի իրադրությունն է, որը հարուցել է երդման անհրաժեշտությունը, հետևանքը՝ անեծքները, կամ սուրբ ու նվիրական առարկաների, երևույթների վկայակոչումները։


== Կիրառում ==
Երդմանը վերագրվել է հմայական գերբնական զորություն, հավատացել են նրա իրականացմանը, ուստի և խուսափել սուտ երդումից։ Պետության սկզբնավորումից մինչև մեր օրերը այն կիրառվում է որոշակի վայրերում, սուրբ ու նվիրական առարկաների վրա՝ ուղեցվելով ծիսական արարողություններվ։ Հաճախ վավերացվել է գրով (երդմնագիր), կնիքով ու ստորագրությամբ։ Սովորույթային իրավունքի համաձայն գոյություն ունեցող երդման կարգը իր Դատաստանագրքում արձանագրել է նաև Մխիթար Գոշը։


== Հղումներ ==
Սոգյութլի (Բասենի գավառ, Հասանկալայի մոտ)

Անվան այլ կիրառումների համար տե՛ս՝ Սոգյութլի (այլ կիրառումներ)Սոգյութլի, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Վերին Բասենում, Հասանկալա գյուղաքաղաքից 20 կմ հյուսիս-արևելք, Արաքս գետի ձախ կողմում։


== Բնակչություն ==
XX դարի սկզբին ուներ 25 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գեչիկ Գյադուկի Շոռ աղբյուր

Գեչիկ Գյադուկի Շոռ աղբյուր, Հանքային աղբյուր Երևանի նահանգում, նոր Բայազեթ քազաքի մոտ, նրանից մոտ 18 կմ հեռավորության վրա։ Ունի ածխաերկաթաթթվային բաղադրություն։ Հիշատակվում է 19-րդ դարի ռուսական աղբյուրներում, և հավանաբար նկատի են ունեցել այժմյա Լիցքի հանքային ջուրը։


== Ծանոթագրություններ ==
Հորիզոն (թերթ, Թիֆլիս)

Անվան այլ կիրառումների համար տե՛ս՝ Հորիզոն (այլ կիրառումներ)
Հորիզոն, հասարակական-քաղաքական, տնտեսական և գրական օրաթերթ։ ՀՀԴ հրատարակություն։ Հրատարակվել է 1909-1918 թվականներին Թիֆլիսում։
Խմբագիր-հրատարակիչներ՝ Բ. Նուրալյան, Ա. Սահակյան, Լեո (Ա. Բաբախանյան), Հովհաննես Թումանյան, Նիկոլ Աղբալյան, Ա. Ջամալյան, Ս. Գրուզինյան (Վրացյան), Մ. Վարանդյան, Վ. Նավասարդյան։ Պարբերաբար նյութեր է տպագրել Կովկասի, Ռուսաստանի և այլ հայաբնակ վայրերի սոցիալ-տնտեսական վիճակի, մշակութային կյանքի վերաբերյալ։ Մեծ տեղ է հատկացրել հայ ազգային խնդիրներին, առանձնապես՝ Հայկական հարցին։ 1912-1914 թվականներին, Հայկական հարցի վերաբացման ժամանակ, Հորիզոն օրաթերթն անդրադարձել է մեծ տերությունների դիրքորոշմանը հայկական բարենորոգումների խնդրում, հայ ազգային շրջանների մասնակցությանը բարենորոգումների ծրագրի մշակմանը, լուսաբանել Կ. Պոլսի դեսպանաժողովի (1913 թվականի հուլիս) ընթացքը, արժեքավորել 1914 թվականի ռուս-թուրքական համաձայնագրի նշանակությունը և այլն։ Առաջին համաշխարհային պատերազմի նախօրեին Արևմտյան Հայաստանի ինքնավարության միակ իրական երաշխիք է համարել Ռուսական կայսրությունը, պատերազմի տարիներին պաշտպանել նրա քաղաքականությունը, հայ կամավորական շարժումը։ Չի ընդունել 1917 թվականի Հոկտեմբերյան հեղափոխությունը, հանդես է եկել Հարավային Կովկասում խորհրդային իշխանության հաստատման դեմ։
1914-1915 թվականներին լույս է տեսել Հորիզոնի գրական-գեղարվեստական պատկերազարդ հավելված։


== Համարներ ==
1909 թվականի «Հորիզոն» օրաթերթի համարները tert.nla.am կայքում
1910 թվականի «Հորիզոն» օրաթերթի համարները  tert.nla.am կայքում
1911 թվականի «Հորիզոն» օրաթերթի համարները  tert.nla.am կայքում
1912 թվականի «Հորիզոն» օրաթերթի համարները  tert.nla.am կայքում
1913 թվականի «Հորիզոն» օրաթերթի համարները  tert.nla.am կայքում
1914 թվականի «Հորիզոն» օրաթերթի համարները  tert.nla.am կայքում
1915 թվականի «Հորիզոն» օրաթերթի համարները  tert.nla.am կայքում
1916 թվականի «Հորիզոն» օրաթերթի համարները  tert.nla.am կայքում
1917 թվականի «Հորիզոն» օրաթերթի համարները  tert.nla.am կայքում
1918 թվականի «Հորիզոն» օրաթերթի համարները  tert.nla.am կայքում


== Ծանոթագրություններ ==
Նեմոշչենոե

Նեմոշչենոե (ռուս.՝ Немощеное), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրոս Բոգուն

Պետրոս Միխալ Բոգուն (սլովակ.՝ Peter Michal Bohúň սեպտեմբերի 29, 1822(1822-09-29), Veličná, Dolný Kubín District, Ժիլինայի շրջան - մայիսի 20, 1879(1879-05-20), Բելսկո Բլայա, Լեհաստան), Սլովակ գեղանկարիչ, դիմանկարիչ։ Նա նաև նկարել է բնապատկերներ և զոհասեղաններ։


== Կենսագրություն ==
Պետրոս Միխալ Բոգունը ծնվել է լյութերական քահանայի ընտանիքում։ Պետրոսը հաճախել է իր գյուղի հանրակրթական դպրոցը, այնուհետև հաճախել Գեմերսկա Գորկայի գիմնազիա։
1836 թվականին ընդունվել է Լևոչայի ավետարանական ճեմարան։ Այնտեղ նա առաջին անգամ ծանոթացավ Սլովակիայի անկախության գաղափարին։ Այդ աշխատանքը նա խանդավառությամբ ընդունեց։ Նա իրեն ձեռք բերեց Սլավոմիլ մականունը։ Քաղաքական անկարգությունների պատճառով Հունգարիայի կառավարությունը 1841 թվականին փակեց սեմինարիան, ուստի այն տեղափոխվեց Կեժմարոկ, որտեղ սովորեց իրավաբանություն և սկսեց նկարել ազատ ժամանակ։ 1843 թվականին նա որոշեց, որ ցանկանում է նկարիչ լինել և ընդունվեց Պրահայի Գեղարվեստի ակադեմիա։ Նրա ուսուցիչը գերմանացի նկարիչ Քրիստիան Ռուբենն էր, ով այդ ժամանակ նաև ակադեմիայի տնօրենն էր։ Պետրոսի հայրը մահացավ 1844 թվականին՝ առանց ֆինանսական աջակցության։ Նա փնտրեց և ստացավ Օրավայից Միխալ Կուբին անունով մի ազնվականի հովանավորությունը։ Բացի նկարչությունից, նա ուսումնասիրել է վիմագրություն և մի քանի նկարազարդումներ արել Յան Սվատոպլուկ Պրեսլի բուսաբանական բառարանի համար։


=== Սլովակիայի ազգայնականություն ===
Պետրոս Բոգունը կարճ ժամանակ անց միացավ Սլովակիայի ազգայնական շարժմանը, որը գլխավորում էր Լյուդովիտ Շտուրը, կազմակերպելով հանրահավաքներ և հայրենասիրական ցույցեր Սլովակիայի ապստամբության ժամանակ։ Այդ ժամանակ նկարչության նկատմամբ նրանց փոխադարձ հետաքրքրության պատճառով նա ծանոթանում և ամուսնանում է տեղի հողատիրոջ դստեր հետ։ 1854 թվականին նա ընտանիքի հետ տեղափոխվում է Լիպտովսկի Միկուլաս, որտեղ տասնմեկ տարի եղել է արվեստի ուսուցիչ լյութերական աղջիկների դպրոցում՝ լուսանկարելով և զարդարելով վարագույրները սիրողական թատերական խմբերի համար։ 1860 թվականին վերսկսել է իր հայրենանվեր գործունեությունը և հաջորդ տարի մասնակցել Մարտինի սահմանադրական համագումարին։ 1863 թվականին նա Մատիկա սլովենսկայի հիմնադիր անդամներից էր։ Պարտքերի մեջ ընկած՝ նա 1865 թվականին թողեց Սլովակիան և իր ընտանիքին տարավ Բելսկո-Բիալա, Գալիցիա։ 1876 ​​թվականին նա գնաց Իտալիա՝ փնտրելու ավստրո-հունգարական բանակից լքած որդուն՝ Լյուբորին։


== Մահ ==
Բոգունի մահվան պատճառ է համարվել թոքաբորբը։ 1955 թվականին Լիպտովսկի Միկուլասում բացվեց նրա անունը կրող արվեստի պատկերասրահը, իսկ երեք տարի անց Բրատիսլավայում դրվեց նրա արձանը։ Այն ստեղծվել է Սլովակիայի ապստամբության գործիչների մեջ մասնագիտացած Ֆրանիո Ստեֆանկոյի կողմից։


== Ծանոթագրություններ ==


== Արտաքին հղումներ ==
More works by Bohúň @ Web Umenia
The Bohúň Gallery Archived 2015-05-03 at the Wayback Machine. @ Travel Slovakia
Հայ Կեդրոն

«Հայ Կեդրոն», ամսագիր։ Լույս է տեսել 1932—1970 թվականներին, Բուենոս Այրեսում՝ հայերեն։ Հայաստանյայց առաքելական եկեղեցու հոգաբարձության պաշտոնաթերթ։ Խմբագիրներ՝ Իսրայել Արսլան, Գարեգին արքեպիսկոպոս Խաչատուրյան, Հարություն վարդապետ Մուշյան, Սիոն արքեպիսկոպոս Մանուկյան, Բաբկեն արքեպիսկոպոս Ապատյան։ Հրատարակել է կրոնաբարոյական, մշակութային նյութեր, անդրադարձել թեմական անցուդարձերին։ Հրատարակել է հոգաբարձության հաշվետվությունները, գաղութի պատմության մասին նյութեր։ 1991—1992 թվականներին «Հայ Կեդրոն» երեք անթվակիր համարներ լույս են տեսել իսպաներեն՝ նվիրված Հայաստանին և նրա հետ կապված իրադարձություններին։ 1997 թվականին սկսել է վերահրատարակվել՝ հիմնականում իսպաներեն։
Փոքր Խոդուտկա

Փոքր Խոդուտկա (ռուս.՝ Малая Ходутка), գետ Կամչատկա թերակղզի, Ռուսաստանում։ Գետի երկարությունը 40 կմ է։ Ավազանի տարածքը 326 կմ2։ Հոսում է Ելիզովսկի շրջան ում և Կամչատսկի երկրամասում։ Թափվում է Խաղաղ օվկիանոս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 19070000212120000024005
Հիդրոլոգիական ուսումնասիրությունների կոդը - 120002400
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գեղամ Ստեփանյան

Գեղամ Ստեփանյան (հուլիսի 22, 1991 թվականին, Ստեփանակերտ), հայ հասարակական և քաղաքական գործիչ, Արցախի Հանրապետության մարդու իրավունքների պաշտպան։


== Կենսագրություն ==
Գեղամ Ստեփանյանը ծնվել է Ստեփանակերտում 1991 թվականի հուլիսի 22-ին։ 


=== Կրթություն ===
1998-2008 թվականներին սովորել է Ստեփանակերտի Խաչատուր Աբովյանի անվան համար 1 միջնակարգ դպրոցում։
2008-2014 թվականներին սովորել է Երևանի պետական համալսարանի Միջազգային հարաբերություններ ֆակուլտետի «Միջազգային հարաբերություններ» բաժնում։
2014-2016 թվականներին սովորել է Հայաստանի ամերիկյան համալսարանի «Միջազգային հարաբերություններ և քաղաքագիտություն» մագիստրոսական ծրագրում։


===== Զինվորական ծառայություն =====
2009-2011 թվականներին ծառայել է Արցախի Հանրապետության պաշտպանության բանակում։


== Քաղաքական և հասարակական գործունեություն ==
2016 թվականի դեկտեմբերից մինչև 2020 թվականի. մայիս աշխատել է Արցախի Հանրապետության Ազգային ժողովում՝ որպես ԱԺ նախագահի օգնական։
2016-2019 թվականներին. դասավանդել է Արցախի պետական համալսարանի Պատմության և քաղաքագիտության ամբիոնում։
2020 թվականի  սեպտեմբերից մինչև 2021 թվականի մարտը աշխատել է Արցախի Հանրապետության մարդու իրավունքների պաշտպանի աշխատակազմում որպես Գործադիր քարտուղար (աշխատակազմի ղեկավար)։
2021 թվականի մարտի 25-ին Արցախի Հանրապետության Ազգային ժողովի կողմից ընտրվել է Արցախի Հանրապետության մարդու իրավունքների պաշտպան։


== Ծանոթագրություններ ==
Տելմո Սառա

Տելմո Սառաոնանդիա Մոնտոյա (հունվարի 20, 1921(1921-01-20), Erandio, Գրան Բիլբաո, Բիսկայա, Բասկերի երկիր, Իսպանիա - փետրվարի 23, 2006(2006-02-23), Բիլբաո, Բասկերի երկիր, Իսպանիա), հայտնի որպես Սառա, եղել է իսպանացի ֆուտբոլային հարձակվող։ Նա իր կարիերայի մեծ մասն անցկացրել է Ատլետիկ Բիլբաոյում, 1940 թվականից 1955 թվականներին, որում մնում է բոլոր ժամանակների լավագույն ռմբարկուն 332 գոլով։
Սառան տեղափոխվել է Ատլետիկ մեկ մրցաշրջան անցկացնելով Էրանդիոյում։ Նա դարձավ յուրահատուկ ռմբարկու իր Ատլետիկում անցկացրած 15 մրցաշրջանների ընթացքում` նվաճելով Պիչիչի մրցանակը Լա Լիգայի լավագույն ռմբարկուի համար վեց մրցաշրջանի համար։ Իր կարիերայի ընթացքում Սառան Լա Լիգայում խփել է 251 գոլ, որը ռեկորդային էր Իսպանիայում և չգերազանցվեց հաջորդ 60 տարիների ընթացքում։ Կոպա դել Ռեյում խփած 81 գոլը մինչև հիմա ոչ ոք չի գերազանցել։
Չնայած իր փայլուն խաղին նա Իսպանիայի ֆուտբոլի ազգային հավաքականում խաղացել է ընդամենը քսան անգամ։ Անգամ քիչ խաղալով նա դարձել է 20 գոլի հեղինակ, այդ թվում չորս գոլի հեղինակ ընդդեմ Շվեյցարիայի դեմ խաղում, որը կայացել է 1951 թվականի փետրվարի 18-ին և ավարտվել է 6-3 հաշվով։ Նա նաև խփել է հաղթական գնդակը 1950 թվականի Աշխարհի գավաթի Անգլիայի դեմ խաղում և դուրս են եկել եզրափակիչ քառյակ, այս ցուցանիշը Իսպանիան չի գերազանցել մինչև 2010 թվականը։
Բիլբաոյից հետո նա խաղացել է Ինդաուտխու ակումբում մեկ տարի և ևս մեկ տարի Բարակալդո ակումբում։ Սառան մահացել է սրտի կաթվածից 2006 թվականի փետրվարի 24-ին, 85 տարեկան հասակում։ Նրա հիշատակին Լա Լիգայի լավագույն իսպանացի ռմբարկուի համար սահմանվել է Սառա մրցանակ։


== Կյանք ==


=== Մանկություն և առաջին քայլեր ===
Սառան ծնվել է 1921 թվականի հունվարի 20-ին Բիսկայի Էրանդիո քաղաքում, նրա հայրը ` Տելմո Սառաոնանդիան եղել է Ասուա կայարանի ինժեներ, իսկ Սառան եղել է տաս երեխաներից յոթերորդը, որոնցից հինգը տղաներ։
Վաղ տարիքից Սառան ֆուտբոլ է խաղացել իր հարևանների հետ։ Մինչ մյուս երեխաները տարբեր իրերից գնդակներ էին պատրաստում, Սառան կարող էր սովորել իրական գնդակով, քանի որ նրա երկու ավագ եղբայրները ֆուտբոլիստներ էին։ Ամենամեծը` Տոմասը խաղացել է Լա Լիգայում Արենաս դե Գետխոյի կազմում և Դոմինիգոն, որը մահացել էր Իսպանիայի քաղաքացիական պատերազմի ժամանակ։
Նրա հայրը չէր ցանկանում, որ Սառան ֆուտբոլ խաղա, կարծելով որ երկու եղբայրները բավական են։ Բայց Սառան շատ սիրեց սպորտաձևը և սկսեց խաղալ տեղի սիրողական ակումբների կազմում։ Այդ ժամանակ նրա մականունը "Տելմիտո անվախ" էր, քանի որ նա խաղում էր չվախենալով վնասվածքներից։
Սառան առաջին պրոֆեսիոնալ պայմանագիրը կնքեց երկրորդ դիվիզիոնի Էրանդիո ՖԱ-ի հետ, որտեղ նա անցկացրեց 1937-1938 թվականների մրցաշրջանը։ Հետո Սառայի ակումբը խաղաց Գիպուսկոայից ժամանած ակումբի դեմ, որում Սառան դարձավ յոթ գոլի հեղինակ, խաղն ավարտվեց 9-0 հաշվով։
Այս ժամանակներում Ատլետիկ Բիլբաոն վերակառուցում էր ակումբը, այն քաոսից հետո, որում հայտնվել էր Քաղաքացիական պատերազմի պատճառով։ Ակումբը սկսեց երիտասարդ ֆուտբոլիստների փնտրել Էրանդիոյի կազմից 1940-1941 մրցաշրջանի համար։


== Ծանոթագրություններ ==
17

Անվան այլ կիրառումների համար տե՛ս՝ 17 (այլ կիրառումներ)Այս հոդվածը 17 թվականի մասին է։ Տես նաև 17 թվի մասին հոդվածը։
17 թվական, ոչ նահանջ տարի, որն, ըստ Գրիգորյան օրացույցի, սկսվում է կիրակի օրը։ Այն մեր թվարկության 17-րդ տարին է, 1-ին հազարամյակի 17-րդ տարին, 1-ին դարի 17-րդ տարին, 1-ին դարի 2-րդ տասնամյակի 7-րդ տարին, 10-ական թվականների 7-րդ տարին։


== Դեպքեր ==


== Ծնունդներ ==


== Մահեր ==
Ուտելի ծաղիկներ

Ուտելի ծաղիկներ, այն ծաղիկներն են, որոնց օգտագործումը սննդում անվնաս է։ Ծաղիկները շատ երկրների խոհանոցների մասն են կազմում, այդ թվում Ասիայի, Եվրոպայի և Միջին Արևելքի։


== Օգտագործում ==

Իրենց եզակի և կայուն համերով, գույնով, ուտելու ծաղիկները մեծ ժողովրդականություն են վայելում աշխարհի խոհանոցներում։ Ծաղիկներն ավելացնում են ուտելիքի մեջ ապահովելու համար համ, բուրմունք և գույն։ Նրանք կարող են լինել հիմնական ուտելիքի մաս կամ աղանդեր։ Կարող են մատուցվել որպես խավարտ։ Ծաղիկները կարող են խմիչքի մեջ կատարել համային հավելում կամ օգտագործվել թեյ կամ գինի պատրաստելու համար։ Ծաղիկներն ավելացվում են սպրեդների, սերուցքային կարագների, կոնսերվացված մրգերի և քացախի մեջ։ Որոշ ծաղիկներ չորացվում են և օգտագործվում, որպես դեղամիջոց կամ կանաչեղեն։
Շատ ծաղիկներ կարող են օգտագործվել զուտ գոյատևելու նպատակով և նրանցից շատերը հաճելի համային հատկություններ չունեն։
Լավ բուրմունք ունենալու համար ծաղիկները հարկավոր է հավաքել վաղ առավոտյան։ Թառամած կամ դեռ կոկոն վիճակում ծաղիկների մեծ մասը կարող է համով չլինել։ Դրանք հաճախ դառն են։ Շատ ծաղիկներ կարելի է լիովին օգտագործել, բայց մի մասի ցողունն ու առէջները անհամ են։


== Գրականություն ==
Barash, C. W. Edible Flowers from Garden to Palate. Golden: Fulcrum Publishing, 1993.
Brown, K. Flowerpower. New York: Anness Publishing Limited, 2000.
Mead, C. and E. Tolley. A Potpourri of Pansies. New York: Clarkson Potter Publishers, 1993.
Strowbridge, C. and F. Tillona. A Feast of Flowers. New York: Funk & Wagnalls, 1969.


== Ծանոթագրություններ ==